Diari Oficial de la Generalitat Valenciana


Sumari del DOGV 4632, del 18-11-2003 (2003/11002)

ORDE de 28 d'octubre de 2003, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació denominat .Centro de Formación Grupo 2000., a Alacant.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4632

Data del DOGV
:   18-11-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/11573


Data del document
:   28-10-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alacant
    * centre d'ensenyament
    * ensenyament privat

ORDE de 28 d'octubre de 2003, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació denominat ?Centro de Formación Grupo 2000?, a Alacant. [2003/X11994]
  
L'expedient ha sigut iniciat a instància del representant de l'entitat ?Centro de Formación Grupo 2000, RCSL?, titular del centre de nova creació denominat ?Centro de Formación Grupo 2000?, situat a Alacant, en sol·licitud d'autorització d'obertura i funcionament d'un centre de Formació Professional per a impartir Cicles Formatius de Grau Mitjà i Superior.
  
La Direcció General de Centres Docents va aprovar, per mitjà de Resolució de 31 de març de 2003, la proposta d'instal·lacions i ús educatiu dels espais reflectits en els plànols presentats per a l'autorització del centre.
  
L'expedient ha sigut tramitat per la Direcció Territorial de Cultura, Educació i Esport d'Alacant i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar l'obertura i funcionament del centre docent privat que s'especifica a continuació, atenent les característiques, ensenyaments i capacitat màxima que s'hi assenyalen.
  
Denominació genèrica del centre: Centre Privat de Formació Professional Específica
  
Denominació específica del centre: Centro de Formación Grupo 2000
  
Titular: Centro de Formación Grupo 2000, RCSL
  
Adreça: C/ Benito Pérez Galdós, 68, baixos
  
Localitat: Alacant
  
Província: Alacant
  
Codi: 10127199
  
Ensenyaments i capacitat màxima que s'autoritza:
  
- Cicles Formatius de Grau Superior de la Família Informàtica:
  
2 unitats del Cicle de Desenvolupament d'Aplicacions Informàtiques, amb 40 llocs escolars, en torn de matí.
  
2 unitats del Cicle d'Administració de Sistemes Informàtics, amb 40 llocs escolars, en torn de vesprada.
  
- Cicles Formatius de la Família d'Administració:
  
1 unitat del Cicle de grau superior de Secretariat, amb 20 llocs escolars, en torn de matí.
  
1 unitat del Cicle de grau mitjà de Gestió Administrativa, amb 20 llocs escolars, en torn de matí.
  
2 unitats del Cicle de grau superior d'Administració i Finances, amb 40 llocs escolars, en torn de vesprada.
  
Segon
  
La Direcció Territorial de Cultura, Educació i Esport d'Alacant establirà en el termini màxim de dos mesos i per resolució, el centre públic al qual el centre privat quedarà adscrit administrativament.
  
DISPOSICIONS ADDICIONALS
  
Primera
  
El centre ha de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
El que es disposa en la present orde donarà lloc a la corresponent inscripció al Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 28 d'octubre de 2003
  
El conseller de Cultura, Educació i Esport,
  
ESTEBAN GONZÁLEZ PONS